സോഫ്റ്റ് ബേസ്ബോള്: രാജ്യത്തെ പ്രതിനിധീകരിക്കാന് ഒരേ കുടുംബത്തില് നിന്ന് രണ്ട് പേര് പെരുവള്ളൂര് നേപ്പാളില് നടക്കുന്ന അണ്ടര്20 ഏഷ്യന് ഗെയിംസില് സോഫ്റ്റ് ബേസ്ബോള് ഇന്ത്യന് ടീമില് ഇടംനേടി ഒരേ കുടുംബത്തിലെ രണ്ടുപേര്. നീരോല്പാലം സ്വദേശികളായ പൊന്നച്ചന് അബ്ദുല് അസീസിന്റെയും തനൂജയുടെയും മകന് മുഹമ്മദ് സാഹിദ്, പൊന്നച്ചന് കോയയുടെയും നസീറയുടെയും മകന് മുഹമ്മദ് ഷിസാന് എന്നിവരാണ് ഈ മിടുക്കന്മാര്. സാഹിദ് മലപ്പുറത്തിന് വേണ്ടി നേരത്തെ സംസ്ഥാനതലത്തില് 10ഓളം തവണ കളിക്കുകയും അഞ്ച് തവണ ജേതാവാകുകയും ചെയ്തിട്ടുണ്ട്. മീഞ്ചന്ത ഗവ. ആര്ട്സ് ആന്ഡ് സയന്സ് കോളജില് രണ്ടാം വര്ഷ ബിരുദ വിദ്യാര്ഥിയാണ്. അണ്ടര്20 ഏഷ്യന് ഗെയിംസിലാണ് സാഹിദ് മത്സരിക്കുക. ജൂനിയര് ഏഷ്യന് ചാമ്ബ്യന്ഷിപ്പില് പങ്കെടുക്കുന്ന ഷിസാന് പുത്തൂര് പള്ളിക്കല് വി പി കെ എം എം ഹയര്സെക്കന്ഡറി സ്കൂളില് എട്ടാം ക്ലാസ് വിദ്യാര്ഥിയാണ്. മലപ്പുറം ജില്ലാ ടീമിന് വേണ്ടി രണ്ട് തവണ ചാമ്ബ്യനായിട്ടുണ്ട്. ചെറുപ്പം മുതലേ സോഫ്റ്റ് ബേസ് ബോളില് തത്പരരായ ഇരുവരും നീരോല്പ്പാലം പാച്ചൂസ് ക്ലബ്ബിന്റെ താരങ്ങളാണ്. തെയ്യാല ഗവണ്മെന്റ്ഹൈസ്കൂളിലെ കായികാധ്യാപകനായ ജവാദ് ദേവതിയാലിന്റെ ശിക്ഷണത്തിലാണ് എട്ട് വര്ഷത്തോളമായി ഇവര് പരിശീലനം നടത്തുന്നത്. നവംബര് 24, 25, 26, 27 തീയതികളിലായി നേപ്പാളില്വെച്ചാണ് മത്സരം നടക്കുന്നത്. കാറിടിച്ച് കര്ഷകരുടെ മരണം: കേന്ദ്രമന്ത്രിയുടെ മകനെതിരെ കേസ് കണ്ണൂരില് വീടിന്റെ മച്ച് തകര്ന്നുവീണ് സ്ത്രീ മരിച്ചു 15ാം നിയമസഭയുടെ മൂന്നാം സമ്മേളനത്തിന് ഇന്ന് തുടക്കം യു പിയില് കോണ്ഗ്രസ് നേതാവ് പ്രിയങ്ക ഗാന്ധി അറസ്റ്റില് മോന്സന്റെ തട്ടിപ്പില് സി ബി ഐ അന്വേഷണത്തിനായി മുഖ്യമന്ത്രിക്ക് കത്തയച്ച് സുധീരന് ഒന്നര വര്ഷത്തിന് ശേഷം സംസ്ഥാനത്തെ കോളജുകള് ഇന്ന് തുറക്കും